OzLabs/hebrew-wiki-articles huggingface dataset:
נהר אימג'ין

נהר אימג'ין (בקוריאנית: 임진강 בקוריאה הדרומית) או נהר רימג'ין (בקוריאנית (צפון קוריאה): 림진강 בקוריאה הצפונית) הוא הנהר ה-7 בגודלו בקוריאה.<ref></ref> הנהר זורם מצפון לדרום, חוצה את האזור המפורז הקוריאני ומתחבר לנהר האן במורד הזרם של סיאול, ליד הים הצהוב.

== היסטוריה ==
נהר אימג'ין היה האתר בו התקיימו 2 קרבות מרכזיות: הקרב על נהר אימג'ין במהלך פלישת יפן לקוריאה ב-1592, והקרב על נהר האימג'ין שהתרחש במהלך מלחמת קוריאה.

=== אזור ניצול משותף ===
ב-4 בנובמבר 2018, צוות של 20 חברים המורכב מ-10 אנשים מקוריאה הצפונית ו-10 אנשים מקוריאה הדרומית, החלו בסקר בין-קוריאני משותף שנועד להוביל לפיתוח אזור ניצול משותף לאורך שפך נהר אימג'ין.<ref name=":0"></ref><ref name=":1"></ref> האזור איפשר לאזרחים לגשת בצורה מהירה לשפך הנהר לצורך תיירות, הגנה אקולוגית ואיסוף מצרפי בנייה, ולעשות זאת תחת הגנה של צבאות משני צדי הגבול הקוריאני.<ref name=":0" /><ref name=":1" />ב-5 בנובמבר 2018, המועצות של מחוזות גאנגון וגיאנגי של קוריאה הדרומית, שהם גבולות האזור המפורז הקוריאני, חתמו על "הסכם עבודה לשלום" בתחנת דוראסן בפאג'ו, אשר העניק אישור מקומי לניצול משותף באזור.<ref></ref> הסקר הבין-קוריאני של שפך נהר אימג'ין הסתיים ב-9 בדצמבר 2018.<ref name=":2"></ref> מפה של האזור התפרסמה ב-25 בינואר 2019.<ref name=":2" />

==קישורים חיצוניים==

== הערות שוליים ==

קטגוריה:אסיה: נהרות ונחלים
קטגוריה:קוריאה: גאוגרפיה
פרויקט הייל מרי

פרויקט הייל מרי (באנגלית: Project Hail Mary) הוא רומן מסוגת המדע בדיוני, מאת הסופר האמריקאי אנדי ויר (לעיתים מתורגם כאנדי וייר), שיצא לאור באנגלית בשנת 2021 ויצא בעברית בנובמבר 2021.

== עלילה==
דוקטור ריילנד גרייס הוא מורה למדעים בחטיבת ביניים בארצות הברית, לאחר שנטש את הקריירה הקודמת שלו כביולוג מולקולרי. הוא מגויס על ידי אווה סטראט, ראש כוח משימה של האו"ם, כדי למצוא את הסיבה לכך שכוחה של השמש נעלם, מה שעלול לשים קץ לאנושות<ref></ref>. הסיבה מתבררת כאשר חללית החולפת לצד נוגה מגלה חיידקים חד-תאיים המתרבים ללא שליטה סביב השמש, וסופחים ממנה כמויות עצומות של אנרגיה סולרית, אשר עלולות להשיב את עידן הקרח בתוך 30 שנים. גרייס מכנה את החיידק "אסטרופג" (ביוונית: "אוכל כוכבים"). גרייס מגלה במהרה שהם משתמשים בפחמן דו-חמצני כדי להתרבות, ופולטים כמויות יוצאות דופן של אנרגיית אור כדי לנדוד בין נוגה לשמש. מדענים אחרים חושבים במהירות להשתמש ביצורים כמקור דלק בעל תפוקה גבוהה.

== תהליך הכתיבה ==
בראיון לעיתון הניו יורק טיימס אמר ויר כי לאחר שכתב את הספר "לבד על מאדים" הוא החל לכתוב אופרת חלל בשם "ז'ק", שעסקה בחומר המסוגל לספוג קרינה אלקטרומגנטית ולהשתמש בו עבור מסע בין-כוכבי. לאחר שכתב 75,000 מילים הוא נטש את הספר ועבר לכתוב את "ארטמיס", אך כמה מהאלמנטים בו יובאו מאוחר יותר לספר "פרויקט הייל מרי".<ref></ref>

== ביקורות ==
הספר זכה לביקורות חיוביות רבות,<ref></ref><ref></ref><ref name="wp-2021may23"></ref><ref name="lm-2021may05"></ref><ref></ref> וכיכב ברשימות רבי-מכר שונות,<ref></ref><ref name="lat-2021aug18"></ref><ref name="wsj-2021may13"></ref><ref name="lat-2021may12"></ref> ביניהן גם ברשימת רבי-המכר של הניו יורק טיימס.<ref></ref><ref></ref>

==פרסים==
הספר זכה בפרס הדרקון לספר המדע הבדיוני הטוב ביותר לשנת 2021.<ref name="2021-dragon-award-winners"></ref>

==עיבודים נוספים==
בתחילת 2020 מכר ויר את זכויות העיבוד הקולנועי של הספר למטרו גולדווין מאייר תמורת 3 מיליון דולר.<ref name="mgm2020"></ref> במאי הסרט יהיו פיל לורד וכריסטופר מילר ואת תפקידו של דוקטור ריילנד גרייס יגלם ראיין גוסלינג.<ref name="variety2020"></ref>

==הערות שוליים==

קטגוריה:ספרי 2021
קטגוריה:ספרי מדע בדיוני
קטגוריה:ספרי ספרי בלנטיין
קטגוריה:ספרי הוצאת הכורסא
קטגוריה:ספרי מדע בדיוני קשה
האב, הבן וראש העיר

האב, הבן וראש העיר הוא אלבום הראפ השמיני של הראפר הישראלי סגול 59. את האלבום הפיקו שירוטו (תומי רותם) ומאיור (יובל מאירי) והוא כולל תשע רצועות. האלבום יצא לאור ב-26 בנובמבר 2021 בלייבל קמ"ע."האב, הבן וראש העיר" נחשב לאלבום הראפ הישראלי הראשון של ראפר סולן שיצא גם בפורמט של תקליט ויניל
<ref></ref>

הסינגלים שיצאו מתוך האלבום הם "הניחי את החרב" בהשתתפות הזמרת דנה ברגר ו"רוח וצלצולים" בהשתתפות הראפרית אקו.

בביקורת על האלבום<ref></ref> שהתפרסמה ב"ידיעות אחרונות" בתאריך 9.12.21 כתב המבקר אמיר שוורץ: "סגול 59, מהדמויות היותר חשובות בהיפ הופ המקומי, נשמע מרענן ומקורי באלבום החדש שלו, "האב, הבן וראש העיר", שמספק האזנה כיפית ומעניינת".
ב-15 באפריל 2022 יצאה לכל אתרי הסטרימינג הגרסה האינסטרומנטלית של האלבום.

==רשימת רצועות==

==קישורים חיצוניים==

*[https://sagol59.bandcamp.com/album/--3 - האב, הבן וראש העיר] באתר בנדקמפ

==הערות שוליים==

קטגוריה:אלבומי סגול 59
רכס סאפורטרז

רכס סאפורטרז (באנגלית: Supporters Range) הוא רכס הרים המהווה חלק מהרי המלכה מוד, באזור חוף דופק של שטח חסות רוס, שבאנטארקטיקה.

== היסטוריה ==
=== מקור השם ===

שמו של ההר ניתן לו על ידי משלחת הסקר הגאולוגית לאנטארקטיקה של ניו זילנד (New Zealand Geological Survey Antarctic Expedition בראשי תיבות: NZGSA), אשר חקרה את האזור בעונת המחקר (הקיץ האנטארקטי) 1961 – 1962.

שם זה ניתן לרכס, מאחר שמספר פסגות ברכס נקראות על שם תומכי המשלחת הבריטית האנטארקטית (משלחת נמרוד) אשר חקרה את אנטארקטיקה בפיקודו של ארנסט שקלטון בין השנים 1907 – 1909.

שם הרכס: "סאפורטרז" באנגלית משמעו "נותני חסות", או "תומכים".

== גאוגרפיה ==

הרי המלכה מוד מהווים חלק מההרים הטראנס-אנטארקטיים. אורכו של רכס סאפורטרז 40 קילומטרים והוא גובל בגדה המזרחית של קרחון מיל, בין קרחון קלטי בצפון, לבין זרם הקרח מיל בדרום. הנקודה הגבוהה ביותר ברכס היא בהר וייט שגובהו 3,470 מטרים מעל פני הים.

אתרי רכס סאפורטרז:
הר ג'וד, הר וייאט, הר וסטמינסטר, הר קינזי, נקודת ראנפולי, קרחון אשוורת', קרחון ג'נסן, קרחון מיל וזרם הקרח מיל.

הרי הרכס העיקריים לפי גובהם:

{| class="wikitable sortable"
|+ הרי הרכס העיקריים לפי גובהם
|-
! שם ההר !! שם בשפת המקור !! גובה מעל פני הים (במטרים)
|-
| הר וייט || Mount White || 3470
|-
| הר אייבי || Mount Iveagh || 3422
|-
| הר ווסטמינסטר || Mount Westminster || 3370
|-
| הר קינזי || Mount Kinsey || 3310
|-
| הר הנרי לוסי || Mount Henry Lucy || 3020
|}

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:14817 רכס סאפורטרז] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/21823 רכס סאפורטרז] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=14252&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס סאפורטרז] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/range.aspx?rid=8131 רכס סאפורטרז] באתר peakbagger
* [https://www.meteoblue.com/en/weather/today/supporters-range_antarctica_6626289 מזג אוויר נוכחי מעודכן ברכס סאפורטרז]
** [https://www.meteoblue.com/en/weather/14-days/supporters-range_antarctica_6626289 תחזית מזג אוויר עדכנית ארוכת טווח עבור רכס סאפורטרז]
** [https://www.meteoblue.com/en/weather/historyclimate/weatherarchive/supporters-range_antarctica_6626289 נתוני מזג אוויר היסטוריים עבור רכס סאפורטרז]
** [https://www.meteoblue.com/en/weather/archive/yearcomparison/supporters-range_antarctica_6626289 סטטיסטיקות מזג אוויר עבור רכס סאפורטרז]

== הערות שוליים ==

סאפורטרז
סאפורטרז
סאפורטרז
Eurovision – Australia Decides

Eurovision – Australia Decides (בעברית: אירוויזיון – אוסטרליה בוחרת) הייתה תחרות שירה שנתית, שהופקה על ידי רשות השידור האוסטרלית (SBS). התוכנית שימשה לבחירת הנציג והשיר האוסטרלי לתחרות הזמר של האירוויזיון בשנים 2019–2020 ו-2022.

== רקע ==
לרגל המהדורה ה-60 של האירוויזיון, הוזמנה רשות השידור האוסטרלית להשתתף בו. הרשות, שהייתה חברה חלקית באיגוד השידור האירופי, נענתה לבקשתו, ושלחה את גיא סבסטיאן עם השיר "Tonight Again". כדי לא לפגוע בסיכוי העפלה של מדינות אירופה, אוסטרליה, לצד אוסטריה המארחת ו"ארבע הגדולות" עלתה אוטומטית לגמר. היא הגיעה למקום החמישי עם 196 נקודות. בעקבות המיקום הגבוה, הצטרפה אוסטרליה לאירוויזיון באופן רשמי. בשנת 2016 הגיעה המדינה למקום השני עם השיר "Sound of Silence" של דאמי אים.

בשנת 2015–2018 נבחר הנציג באופן פנימי, על ידי ועדה מטעם רשות השידור הממלכתית. בספטמבר 2018 הודיעה SBS כי החל משנת 2019 יופק קדם לאומי לאירוויזיון 2019.<ref name="EAD"></ref> החל מאירוויזיון 2023 החליט תאגיד השידור האוסטרלי לבחור באופן פנימי את נציגות המדינה.

== זוכי התוכנית ==
{| class="wikitable"
|-
!שנה
!אמן
!שיר
!מקום בחצי הגמר של האירוויזיון
!ניקוד בחצי הגמר של האירוויזיון
!מקום בגמר של האירוויזיון
!ניקוד בגמר של האירוויזיון
|-
|2019 || קייט מילר-היידקי || "Zero Gravity" || 1 (חצי גמר 1)|| 261 || 9 || 284
|-
|2020 || מונטיין || "Don't Break Me" || colspan="4" | <center>התחרות בוטלה בשנה זאת</center>
|-
|2022 || שלדון ריילי || "Not the Same" || 2 (חצי גמר 2) || 243 || 15 || 125
|}

== הערות שוליים ==

קטגוריה:מוזיקה אוסטרלית
קטגוריה:אוסטרליה באירוויזיון
קטגוריה:אירועים לבחירת נציגות לאירוויזיון
אאודי פילד

אאודי פילד (באנגלית: Audi Field) הוא אצטדיון כדורגל בוושינגטון די. סי., בירת ארצות הברית. קיבולת האצטדיון היא 20,000 צופים, והוא משמש כמגרשה הביתי של קבוצת ה-MLS די. סי. יונייטד.

==היסטוריה==
כבר בשנת 2004, הביע הקומישינר של ה-MLS, דון גרבר את דאגתו מהתנגשות לוחות המשחקים של די. סי. יונייטד והוושינגטון נשיונאלס, שכן שתי הקבוצות השתמשו באותו אצטדיון לצורך משחקיהן הביתיים (בליגת ה-MLS וה-MLB, בהתאמה). הוא טען כי אצטדיון ייעוד לכדורגל צריך להיות יעד מרכזי של הקבוצה. מספר אופציות למיקומו של האצטדיון החדש נבדקו, כולל האפשרות כי הקבוצה תשחק בבולטימור, הסמוכה, במדינת מרילנד. הסחבת שהתארכה לכדי שבע שנים, הביאה את גרבר לבקר בפומבי את הפוליטיקאים בבירה הפדרלית, על כך שהם מונעים מהקבוצה את האפשרות למצוע מקום לבניית האצטדיון, על אף שכבר הושגו מרבית מקורות המימון לפרויקט.

לבסוף, ב-25 ביולי 2013 נמצא מיקום בדרומה של העיר וושינגטון, אשר עליו הושגה הסכמה, לצורך בניית האצטדיון. התוכנית אושרה ב-17 בדצמבר 2014, אך עיכובים ביורוקרטיים נוספים מנעו את תחילת העבודות עד לסוף פברואר 2017. ב-9 ביולי 2018 נעשה טקס גזירת הסרט על האצטדיון החדש, וב-14 ביולי שוחק בו המשחק הראשון. 20,504 צופים חזו ביונייטד מנצחת 3-1 את ונקובר וייטקאפס.

===משחקי נבחרות===
מאז נפתח האצטדיון, הוא ארח שני משחקים של נבחרת ארצות הברית בכדורגל. הראשון נערך ב-5 ביוני 2019, בו הפסידה ארצות הברית 1-0 במשחק ידידות נגד ג'מייקה. כשלושה חודשים אחר כך, ב-11 באוקטובר, ניצחה ארצות הברית את קובה בתוצאה 7-0, במסגרת ליגת האומות של CONCACAF.

==קישורים חיצוניים==

* 

==הערות שוליים==

קטגוריה:אצטדיוני כדורגל בארצות הברית
קטגוריה:וושינגטון די. סי.: ספורט
קטגוריה:וושינגטון די. סי.: מבנים
תולדות השואה - רומניה

תולדות השואה - רומניה הוא ספר עיוני בן שני כרכים, בן 1490 עמודים, שנכתב על ידי ההיסטוריון ז'אן אנצ'ל ויצא לאור בשנת 2002, בהוצאה לאור של יד ושם, במסגרת סדרת "תולדות השואה" לפי ארצות.

הספר הזה מהווה מחקר מקיף ביותר על תולדות יהודי רומניה לפני השואה, בתקופת השואה ואחריה. בספר יש תיאור מעמיק של המדיניות הרומנית כלפי היהודים וגם של החיים היהודיים הפנימיים, ובכלל זה תיאור השמדתם של יהודי בסרביה, בוקובינה וטרנסניסטריה. פרקים מיוחדים עוסקים בפרעות ביהודי יאשי ובשאלת הרכוש שנגזל.

ב-23 בינואר 2003 התקיים יום עיון לרגל הופעת הספר. יום העיון התקיים בפני אולם מלא בקהל שהיה מורכב ברובו הגדול מיוצאי רומניה ובני משפחותיהם, וכן מקהל חוקרים, מחנכים ומתעניינים.

בראש המושב הראשון ישב פרופסור יהודה באואר שהצביע על הייחוד שבספר: תיאורו של פרק בשואת יהודי אירופה שהמחקר עליו נותר מאחור, בין השאר בגלל היעדר הנגישות אל החומר הארכיוני; והצגת פרשה, שבה השלטון המקומי – הרומני – ולא הגרמני, היה המוביל בביצוע רצח היהודים. הוא עמד על כך, שז'אן אנצ'ל הקדיש למחקר כשני עשורים מחייו, וכל אמירה של המחבר בספר מיוסדת על מסמכים. יושב ראש הנהלת יד ושם, מר אבנר שלו, בירך את מר אנצ'ל על השלמת מחקרו, וציין את החשיבות שיד ושם רואה בפרסום הספר.

==הערות שוליים==

קטגוריה:ספרים ישראליים
קטגוריה:ספרי עיון בעברית
קטגוריה:ספרי עיון בנושא השואה
קטגוריה:זיכרון שואת יהודי רומניה
אצטדיון ניסאן (נאשוויל)

אצטדיון ניסאן (באנגלית: Nissan Stadium) הוא אצטדיון רב-תכליתי בנאשוויל, בירת טנסי שבארצות הברית. קיבולת האצטדיון, מאז ההרחבה האחרונה שלו בשנת 2006, היא 69,143 צופים. האצטדיון משמש כמגרשן הביתי של קבוצות הפוטבול מה-NFL, טנסי טייטאנס, ושל קבוצת ה-NCAA של אוניברסיטת המדינה של טנסי, טנסי טייגרס. כמו כן, עד לפתיחתו של אצטדיונה החדש של קבוצת ה-MLS נאשוויל, במהלך עונת 2022, גם קבוצת הכדורגל משתמשת במתקן זה, לצורך משחקיה הביתיים.

האצטדיון כולל שלוש קומות של ישיבה, כאשר הקומה הראשונה מקיפה את כל האצטדיון, ושני מגדלים עם שתי קומות נוספות כל אחד, נמצאים משני צדדיו של האצטדיון לאורכו (אך לא מאחורי השערים). סוויטות ה-VIP ממוקמות במגדל המזרחי, בעוד יציע העיתונאים ממוקם בקומה השנייה של המגדל המערבי.

==היסטוריה==
ב-6 במאי 1996, הצביעה עיריית נאשוויל בעד הצעה שקידמה בניית אצטדיון חדש לטייטאנס, שיחליף את האצטדיון המיושן בו הם שיחקו באותה עת. מכיוון שכמעט מחצית מהסכום שהושג לבניית האצטדיון, היה מהקופה הציבורית, נערך משאל בנושא, וקרוב ל-60% מהמצביעים אישרו את המימון לפרויקט. הוחלט שהמימון הציבורי יבוצע על ידי העלאת המס על מי השתייה.

===משחקי הפוטבול באצטדיון===
לאחר שהאצטדיון נפתח, בשנת 1999, הצליחו הטייטאנס להשיג רצף של 13 ניצחונות רצופים בבית, לפני שהם נכנעו לבולטימור רייבנס במשחקם ה-14 בבית. מאז פתיחת האצטדיון, הצליחו הטייטאנס למכור את כל הכרטיסים לכל משחק בית, כולל משחקי קדם-העונה של ה-NFL. הצלחה זו נובעת משיטת "רישיון מושב אישי" או "היתר מושב אישי" (באנגלית: personal seat license או PSL), לפיו אם אדם מחליט לא לחדש את המנוי שלו ולא משתמש בזכותו למכור את המושב לאדם אחר – זכות זו חוזרת לידיו של המועדון.

לפיכך, לא רק שהקבוצה מצליחה למכור מראש את כל הכרטיסים העונתיים, אלא ישנה גם רשימת המתנה ארוכה לרכישת כרטיסים אלה, כמו גם לכרטיסים העונתיים עצמם (שנמכרים בנפרד). שיטה זו קיימת בליגות נוספות, כולל בכדורגל, וקבוצת הכדורגל ארסנל מהליגה האנגלית משתמשת בטקטיקה דומה.

===משחקי הכדורגל באצטדיון===
קבוצת הכדורגל של נאשוויל, התחייבה בעת הצטרפותה לליגת ה-MLS כי היא תבנה אצטדיון ייעודי לכדורגל (באנגלית: Soccer Specific Stadium), שישמש אותה למשחקי הליגה ומשחקים בינלאומיים במסגרות השונות. עם זאת, ולאור העובדה שאצטדיונה החדש, אצטדיון נאשוויל פיירגראונדס, יהיה מוכן רק במהלך שנת 2022, כרגע משחקת הקבוצה באצטדיון ניסאן.

בנוסף לקבוצת ה-MLS, אצטדיון ניסאן משמש לא אחת כאצטדיונה הביתי של נבחרת ארצות הברית בכדורגל נשים, ואף ישמש כאחד מהאצטדיונים שיארחו את אליפות העולם בכדורגל, אותה תארח ארצות הברית במשותף עם קנדה ומקסיקו, בשנת 2026.

==קישורים חיצוניים==

* 

==הערות שוליים==

קטגוריה:ארצות הברית: אצטדיונים ומתקני ספורט
קטגוריה:נאשוויל: ספורט
קטגוריה:טנסי טייטאנס
יחסי גאורגיה–קנדה

[[נשיאת גאורגיה סלומה זוראבישווילי (מימין) נפגשת עם המושלת הכללית של קנדה ז'ולי פאייט בשולי פורום השואה העולמי החמישי בירושלים שבישראל, 2020]]
יחסי גאורגיה–קנדה הם היחסים הנוכחיים וההיסטוריים בין גאורגיה לקנדה. שתי המדינות חברות באו"ם.

==היסטוריה==
קנדה הכירה בגאורגיה זמן קצר לאחר פרידתה מברית המועצות בשנת 1991. ביולי 1992, קנדה וגאורגיה ייסדו רשמית יחסים דיפלומטיים. מאז כינון היחסים הדיפלומטיים, היחסים בין שתי המדינות התגברו בהדרגה.

בשנת 2008 במהלך מלחמת רוסיה-גאורגיה, קנדה תמכה נמרצות בשלמות הטריטוריאלית ובריבונותה של גאורגיה ושל ממשלתה שנבחרה באופן דמוקרטי. יתר על כן, קנדה לא הכירה בעצמאות אבחזיה ודרום אוסטיה וממשיכה להכיר בהם כחלק בלתי נפרד ממדינת גאורגיה.

בשנת 2011, גאורגיה פתחה שגרירות תושבת באוטווה. באותה שנה, קנדה פתחה קונסוליית כבוד בטביליסי. ממשלת קנדה התחייבה לסיוע הומניטרי ולפרויקט מימון משותף עם ארצות הברית, הקמת והרחבת מרכז תיאום שרידי מלחמת רוסיה–גאורגיה בגאורגיה. גאורגיה קיבלה תמיכה מקנדה לגבי בקשתה להצטרף לנאט"ו.

באוקטובר 2011, שתי המדינות חתמו על מזכר הבנות לקידום היחסים הכלכליים.

==סחר==
בשנת 2019, הסחר בין קנדה לגאורגיה הסתכם ב-39 מיליון דולר קנדי. היצוא העיקרי של קנדה לגאורגיה כולל: כלי רכב וציוד; מכונות; מוצרים מבוססי בעלי חיים; ומוצרים מבוססי כימיקלים. היצוא העיקרי של גאורגיה לקנדה כולל: מוצרי מזון; טקסטיל; מתכות; וכלי רכב.

==נציגויות דיפלומטיות==
* שגרירות קנדה באנקרה (בירת טורקיה) מוסמכת על היחסים בין גאורגיה לקנדה. כמו כן יש לקנדה קונסוליית כבוד בטביליסי.
* לגאורגיה יש שגרירות באוטווה, בירת קנדה.

==קישורים חיצוניים==

* [https://www.canadainternational.gc.ca/turkey-turquie/bilateral_relations_bilaterales/canada_georgia-georgie.aspx?lang=eng יחסי גאורגיה – קנדה] באתר משרד החוץ הקנדי
אריק ברנשטיין

אריק ברנשטיין (נולד ב-15 באוקטובר 1952) הוא צלם קולנוע ומפיק קולנוע וטלוויזיה ישראלי.

==ביוגרפיה==
ברנשטיין הוא בוגר בית הספר לאמנויות ע"ש טיש של אוניברסיטת ניו יורק, שם למד קולנוע עם התמחות בצילום קולנוע. במהלך לימודיו צילם את סרט הגמר של הבמאי אילן דה פריס, שלמד איתו בניו יורק.

ברנשטיין החל את הקריירה שלו כצלם קולנוע בסרטים: "עובדים על העולם" (1983), "זעם ותהילה" (1984), "פלאש" (1986), יוננם (1988), "על הפנים" (1989), "ד.צ. חוף אילת" (1989), "רומן אמיתי - שלום חנוך בהופעה" (1989), ו"ערב בלי נעמה" (1992).

בשנת 1993 הקים, יחד עם עמי אמיר, את חברת "מטר הפקות" שעסקה בעיקר בהפקת תוכניות טלוויזיה, בין השאר את "החמישייה הקאמרית" (1993–1997) ו"הבורגנים (2000–2004). בשנת 2000 נכנסה חברת אולפני הבירה ירושלים (JCS) כשותפה בחברה ושמה שונה ל"מטר פלוס". בשנת 2003 ברנשטיין ו-JCS פרשו מהחברה, לאחר שנקלע לקשיים ועמי אמיר קיבל את מלוא הבעלות בחברה. בשנת 2007 רכשה את "מטר הפקות" חברת הפרסום מקאן-אריקסון.

בשנת 2003 הקים את חברת "עלמה הפקות". במסגרת החברה הפיק את בין השאר, את המיני-סדרה התיעודית "האוליגרכים" שביים אלכסנדר גנטלב, את הסדרה התיעודית "במדינת היהודים" שיצרו מודי בר און וענת זלצר, ואת הסרט "הביטחוניים" שביים שמעון דותן. הסרט זכה בפרס מיוחד מטעם חבר השופטים בפסטיבל סאנדנס, והיה גם מועמד ל"פרס וולג'ין" בפסטיבל הקולנוע ירושלים. ב-2007 הסרט נמכר לשידור בערוץ HBO.

בספטמבר 2006 הפיק עבור ערוץ 4 הבריטי כתבת תחקיר על מלחמת לבנון, בבימויה של נורית קידר, שהייתה מועמדת לפרס אמי בקטגוריית סיקור חדשותי.

בשנת 2008 הפיק את הפרויקט "עזה - שדרות: החיים למרות הכל", אתר אינטרנט המציג סרטוני וידאו קצרים, בני שתי דקות כל אחד, שתיעדו את חייהן של שש דמויות מעזה ושש דמויות משדרות, ותנאי המחיה הקשים בשני המקומות. הסרטים הופקו על ידי צוותים ישראליים ופלסטיניים במקביל. הפרויקט היה מועמד לפרס אמי, בקטגוריית מדיה דיגיטלית.

==חיים אישיים==
היה נשוי לסופרת אילנה ברנשטיין. אחותו הגדולה היא הסוציולוגית וההיסטוריונית החברתית דבורה ברנשטיין.

==פילמוגרפיה כמפיק ויוצר==

==קישורים חיצוניים==

* [https://alma-films.com/ האתר הרשמי של "עלמה הפקות"]
* 

==הערות שוליים==

קטגוריה:מפיקי קולנוע ישראלים
קטגוריה:צלמי קולנוע ישראלים
קטגוריה:מפיקי טלוויזיה ישראלים
קטגוריה:בוגרי תיכון חדש
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:ישראלים שנולדו ב-1952
יחסי סומליה – קוריאה הצפונית

יחסי סומליה–קוריאה הצפונית הם היחסים הדו-צדדיים בין קוריאה הצפונית וסומליה.

== סקירה והיסטוריה ==
היחסים הדיפלומטיים בין הרפובליקה העממית הדמוקרטית של קוריאה (הידועה בכינויה קוריאה הצפונית) וסומליה כוננו רשמית ב-13 באפריל 1967. התקופה של שנות ה-50 המאוחרות עד שנות ה-60 הייתה כאשר קוריאה הצפונית הכריזה לראשונה על דיפלומטיה אוטונומית.<ref name="Dprkdr"></ref>

במהלך תקופת הרפובליקה הדמוקרטית הסומלית, היחסים עם קוריאה הצפונית היו הדוקים, בשל אידיאלים משותפים ואינטרסים גאופוליטיים. שתי המדינות דבקו רשמית באנטי-אימפריאליזם ובמרקסיזם-לניניזם, והיו מיושרים עם ברית המועצות במהלך המלחמה הקרה. המועצה המהפכנית העליונה כוננה יחסים עם קוריאה הצפונית ב-1970.<ref name="Military"></ref> נשיא סומליה סיאד בארה ביקר שני ביקורים בפיונגיאנג במהלך כהונתו, פעם אחת ב-1971. לאחר מכן הוא נפגש עם קים איל-סונג, וחתם על הסכם דו-צדדי של סיוע טכני וכלכלי.<ref name="Military" /><ref></ref>

במהלך השנים שלאחר מכן, התגבר שיתוף הפעולה הצבאי, כאשר קוריאה הצפונית אימנה וציידה את הכוחות המזוינים הסומליים. בנוסף, עקב טינה נגד אתיופיה על מעורבותה של המדינה במלחמת קוריאה, יועצים צפון קוריאנים אימנו כוחות גרילה פרו -סומליים שהשתתפו בסכסוך האתיופי-סומלי. זה השתנה במידה ניכרת לאחר עלייתה של החונטה הצבאית האתיופית הקומוניסטית לשלטון ב-1974, מה שגרם בסופו של דבר ליישור מחדש של התמיכה הסובייטית כלפי אתיופיה. קוריאה הצפונית הלכה בעקבותיה וסיפקה סיוע צבאי לאתיופיה נגד סומליה במהלך מלחמת אוגדן.<ref></ref><ref></ref>

נכון למרץ 2014, קוריאה הצפונית וסומליה עדיין מקיימות רשמית יחסים דיפלומטיים על פי הוועדה הלאומית של קוריאה הצפונית.

== קישורים חיצוניים ==

== הערות שוליים ==
אצטדיון TQL

אצטדיון TQL (באנגלית: TQL Stadium; נקרא בתחילה אצטדיון וסט אנד, באנגלית: West End Stadium) הוא אצטדיון כדורגל בסינסינטי, אוהיו שבארצות הברית. קיבולת האצטדיון היא 26,000 צופים. האצטדיון נחנך ב-16 במאי 2021 והוא משמש כמגרשה הביתי של קבוצת ה-MLS סינסינטי.

==היסטוריה==
האצטדיון נבנה בעלות של 250 מיליון דולר, וזאת כחלק מהתחייבותה של סינסינטי להקים אצטדיון ייעודי לכדורגל, לצורך משחקיה במסגרת ליגת ה-MLS. בניית האצטדיון החלה בדצמבר 2018, והמשחק הראשון ששוחק בו היה במאי 2021, בו הפסידה הקבוצה המארחת 3-2 לאינטר מיאמי. את הזכויות לשמו של האצטדיון רכשה חברת לוגיסטיקה מקומית מסינסינטי.

===משחקים בינלאומיים===
מכיוון שהאצטדיון נחנך באמצע העונה הסדירה של ה-MLS, המשחק הבינלאומי הראשון שהתקיים בו היה ב-12 בנובמבר 2021, עת ארחה נבחרת ארצות הברית בכדורגל את מקסיקו. במקור, היה אמור האצטדיון לארח את משחקה של ארצות הברית נגד קוסטה ריקה, שהתקיים ב-13 באוקטובר 2021, והמשחק מול מקסיקו אמור היה להתקיים ב-Lower.com פילד, אך ברגע האחרון הוחלפו המשחקים. במשחק זה, ניצחו האמריקנים 2-0, תוצאה הפכה כבר למעין "סמל" של היריבות בין האמריקנים למקסיקנים, ומוכרת בספרדית כ-"dos a cero" (מילולית: "שתיים – אפס").

לעומת נבחרת הגברים, נבחרת ארצות הברית בכדורגל נשים שיחקה באצטדיון כבר בתאריך 21 בספטמבר 2021, במשחק ידידות בו היא ניצחה 8-0 את נבחרת הנשים של פרגוואי.

==תמונות==
* גלריית תמונות ממשחק הנבחרת הראשון:
<gallery mode=packed heights=100 widths=120>
קובץ: TQL_Stadium_-_West_End.jpg|ארצות הברית נגד מקסיקו, היציע המזרחי
קובץ: TQL_Stadium_-_East_End.jpg|ארצות הברית נגד מקסיקו, היציע המערבי
קובץ: TQL_Stadium_-_North_End_USA_vs._Mexico.jpg|ארצות הברית נגד מקסיקו, היציע הצפוני
קובץ: TQL_Stadium_-_USA_vs._Mexico_November_2021.jpg|ארצות הברית נגד מקסיקו, האצטדיון כולו
</gallery>

==קישורים חיצוניים==

* 

==הערות שוליים==

קטגוריה:אצטדיוני כדורגל בארצות הברית
קטגוריה:סינסינטי: מבנים
קטגוריה:אוהיו: אצטדיונים ומתקני ספורט
קטגוריה:סינסינטי: ספורט
פולקסווגן ID.5

פולקסווגן ID.5 (באנגלית: Volkswagen ID.5) היא מכונית חשמלית במרכב קרוסאובר קופה, בעלת חמישה מקומות ישיבה, שמיוצרת על ידי פולקסווגן משנת 2021. היא נחשפה ב-3 בנובמבר 2021<ref></ref>. היא מבוסס ברובה על הפולקסווגן ID.4<ref></ref>.

== עיצוב<ref></ref> ==
העיצוה החיצוני מעוצה בהשראת ה-ID.4 אך עם גג משופע אשר מעניק לדגם מראה קופה וספוריבי יותר. פנים המכונית מעוצת כמו ה-ID.4 כמעט ללא שינויים, אך בדגם הספורטיבי GTX העיצוה ספורטיבי יותר.

== מפרט טכני ==
* Pro: מנוע חשמלי אחורי המספק 174 כ"ס ומומנט מרבי של 31.6 קג"מ. התאוצה אורכת 10.4 שניות והמהירות מוגבלת אלקטרונית ל-160 קמ"ש.
* Pro Performance: מנוע חשמלי אחורי המספק 204 כ"ס ומומנט מרבי של 31.6 קג"מ. התאוצה אורכת 8.4 שניות והמהירות מוגבלת אלקטרונית ל-160 קמ"ש.
* GTX: שני מנועים חשמליים המספקים יחד 300 כ"ס ומומנט מרבי של 46.9 קג"מ. התאוצה אורכת 6.3 שניות והמהירות מוגבלת אלקטרונית ל-180 קמ"ש.

== קישורים חיצוניים ==

== הערות שוליים ==

ID.5
קטגוריה:מכוניות קופה
קטגוריה:קרוסאובר
קטגוריה:רכבי שטח ופנאי גדולים
קטגוריה:כלי רכב המיוצרים בסין
קטגוריה:כלי רכב המורכבים בגרמניה
קטגוריה:דגמי מכוניות שהושקו ב-2021
ארנה נאמני

ארנה נאמני (במקור עד 1918 נוימן, בהונגרית: Naményi Ernő; בודפשט, 9 במאי 1888<ref></ref> – פריז, 21 בנובמבר 1957) היה כלכלן, היסטוריון אמנות יהודי-הונגרי.

== ביוגרפיה ==
ארנה נוימן נולד במשפחה יהודית. אביו היה הרב אדה נוימן, היסטוריון, עורך, כותב ספרי לימוד, ואמו הייתה אמה קייזרלינג. הוא למד בבודפשט וגם בכמה אוניברסיטאות זרות. נאמני כיהן בכמה וכמה תפקידים, היה מנכ"ל "איגוד התעשייה הלאומי", פרופסור באקדמיה למסחר של בודפשט, הוא כיהן גם כמנהל המוזיאון היהודי בבודפשט וגם כמזכיר הכללי של אגודת אמני הספר ההונגרים. ב-1918 שינה את שם משפחתו לנאמני. ב-24 ביוני 1919 נשא לאישה את קלרה ציגלר בבודפשט.<ref>Budapest V. kerületi polgári házassági anyakönyvek, 1919. év, 1155. folyószám.</ref> בתקופת השואה תחת הכיבוש הגרמני של הונגריה (מבצע מרגרטה) נלקח לשרות העבודה (עבודות כפייה לגברים יהודים עבור הצבא ההונגרי) והצליח לברוח בטרם נשלח לגירוש במחנות הריכוז. אחרי מלחמת העולם השנייה הוא חי בצרפת. נאמני כתב בעיקר עבודות כלכליות. כמה מחקריו הקשורים ליהדות פורסמו בספרי השנתונים של האגודה הספרותית היהודית-הונגרית (IMIT) ובכתבי העת Congrès Juif Mondial ו-L'Arch. עבודתו האחרונה, Le Juif Errant, נותרה לא גמורה.

== עבודותיו ==
* חלקה של ההגירה בעליית שערי החליפין האיטלקיים (בודפשט, 1912)
* שאנדור מטלקוביץ' (בודפשט, 1922)
* על תכנון מבנה תעריף המכס (בודפשט, 1923)
* הכלכלה של הפרסום (בודפשט, 1928)
* L'Esprit de l'art juif (פריז, 1957, גם באנגלית)

== לקריאה נוספת ==
* [https://opac.pim.hu/record/-/record/PIMPIM66235 נתוניו] בקטלוג המוזיאון הספרותי פטפי
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. ([http://mek.oszk.hu/00300/00355/html/ABC10888/11125.htm לקסיקון ביוגרפי הונגרי]. עטרכת ראשית אגנש קניירש)
* [http://zalai.dfmk.hu/zalaiak?p=640 לקסיקון קטן ביוגרפי של] זאלה
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0647.html ארנה נאמני]
== הערות שוליים ==

קטגוריה:היסטוריונים יהודים הונגרים
קטגוריה:כלכלנים יהודים הונגרים
קטגוריה:ניצולי השואה
קטגוריה:אישים במחנות שרות העבודה (הונגריה)
קטגוריה:בודפשט: אישים
קטגוריה:היסטוריוני אמנות יהודים הונגרים
קטגוריה:יהדות בודפשט
קטגוריה:ילידי 1888
קטגוריה:הונגרים שנפטרו ב-1957
פאבל פילונוב

פאבל ניקולאייביץ' פילונוב (ברוסית: Па́вел Никола́евич Фило́нов; 8 בינואר 1883 – 3 בדצמבר 1941) היה אמן רוסי.

== ביוגרפיה ==
פילונוב נולד במוסקבה ב-8 בינואר 1883. בשנת 1897, הוא עבר לסנט. פטרבורג, שם לקח שיעורי אמנות. בשנת 1908, הוא נכנס לאקדמיה לאמנויות סנט פטרבורג, ממנה גורש ב-1910.

בשנים 1910–1914 השתתף בקבוצת האמנויות סויוז מולודיוז'י. ב-1912 הוא כתב את המאמר "הקנון והחוק", שבו ניסח את עקרונות הריאליזם האנליטי, או "אנטי-קוביזם". לפי פילונוב, הקוביזם מייצג אובייקטים באמצעות אלמנטים של גאומטריית פני השטח שלהם, אך "הריאליסטים האנליטיים" צריכים לייצג אובייקטים באמצעות אלמנטים של נשמתם הפנימית. הוא היה נאמן לעקרונות אלה למשך שארית חייו.

במהלך השנים 1913 עד 1915 היה פילונוב מקורב לולדימיר מאיאקובסקי, ופוטוריסטים נוספים. הוא אייר את השירים הנבחרים של חלבניקוב לצד קזימיר מלביץ'. בסתיו 1916 התגייס לשירות במלחמת העולם הראשונה, ושירת בחזית הרומנית. פילונוב השתתף באופן פעיל במהפכה הרוסית של 1917 ושימש כיושב ראש ועדת מלחמת המהפכה של אזור דונאי.

בשנת 1919, הוא הציג בתערוכה הראשונה של אמני כל הסגנונות בארמיטאז'. בשנת 1923, הוא הפך לפרופסור של האקדמיה לאמנויות סנט פטרבורג וחבר במכון לתרבות אמנותית. הוא ארגן בית ספר גדול לאמנויות לתואר שני בריאליזם אנליטי (מעל שבעים אמנים, כולל פסל אמריקאי וציירת דיוקנאות הלן הוקר). עבודתם השפיעה על סופרמטיזם ואקספרסיוניזם.

ב-1929 תוכננה במוזיאון הרוסי תערוכה רטרוספקטיבית גדולה של אמנות פילונוב; עם זאת, הממשלה הסובייטית אסרה על קיום התערוכה. מ-1932 ואילך, פילונוב ממש רעב ללחם, אבל עדיין סירב למכור את יצירותיו לאספנים פרטיים. הוא רצה לתת את כל יצירותיו למוזיאון הרוסי במתנה כדי להקים מוזיאון לריאליזם אנליטי. הוא מת מרעב ב-3 בדצמבר 1941 במהלך המצור על לנינגרד.

== סגנון ומורשת ==
פילונוב הציג דרך עבודה שהמשיכה מהפרט אל הכלל. הוא האמין שחפצים ומשטחים צריכים להיבנות מפרטים קטנים ופיסות קטנות, ואחרת זאת"שרלטנות". לשם כך הוא עבד, ודרש מתלמידיו לעבוד עם מכחולים קטנים מאוד בציור ובנקודות קטנות ביותר בעת ציור.

רוב יצירותיו של פילונוב ניצלו על ידי אחותו יבדוקיה ניקולייבנה גלבובה. היא אחסנה את הציורים בארכיון המוזיאון הרוסי ולבסוף תרמה אותם במתנה. נאסרו תערוכות של עבודותיו של פילונוב. ב-1967 הותרה תערוכה של עבודותיו של פילונוב בנובוסיבירסק. בשנת 1988, עבודתו הותרה להצגה במוזיאון הרוסי. ב-1989 וב-1990 נערכה בפריז התערוכה הבינלאומית הראשונה של עבודתו של פילונוב.

== גלריה ==
<gallery mode="packed" heights="180">
File:Pavel Filonov HolyFamily.jpg

File:Pavel Filonov Glebova.jpg

File:Pavel Filonov universal flowering.jpg

File:Pavel Filonov Faces.jpg

File:Pavel Filonov Animals.jpg

File:Pavel Filonov KingsFeat.jpg
</gallery>
== קישורים חיצוניים ==

 

== הערות שוליים ==

קטגוריה:ציירים רוסים
קטגוריה:אוונגרד רוסי
קטגוריה:רוסים שנולדו ב-1883
קטגוריה:סובייטים שנפטרו ב-1941
לונדון גראמר

לונדון גראמר (באנגלית:London Grammar) הוא הרכב פופ בריטי, שהוקם בשנת 2009 על ידי האנה רייד, דן רוטמן ודומיניק מייג'ור.

==היסטוריה==
חברי הלהקה נפגשו במהלך לימודים באוניברסיטת נוטינגהאם. לאחר סיום הלימודים הם עברו ללונדון והחלו את הקריירה המוזיקלית. בנובמבר 2012 הם שחררו את השיר Hey Now ביוטיוב וזכו להתעניינות הציבור.

בפברואר 2013 יצאה מיני אלבום Metal & Dust שזכה למקום ה-16 במצעד הסינגלים הבריטי. ב-9 בספטמבר 2013 יצאה אלבום If You Wait שהגיע למקום השני במצעד האלבומים הבריטי, מקום השני במצעדי ה-ARIA, מקום ה-11 באיגוד תעשיית ההקלטות הצרפתי, מקום ה-13 במצעד האלבומים האירי. בעקבות ההצלחה הלהקה נחתמה על ידי "קולומביה רקורדס". כמו כן הלהקה זכתה בפרסי אייבור נובלו ופרסים נוספים.

בשנת 2017 יצאה סינגל Rooting for You. אלבום Truth Is a Beautiful Thing יצא לאור ב-9 ביוני 2017 וזכה במקום הראשון במצעד האלבומים הבריטי.

האלבום השלישי של הלהקה Californian Soil יצא לאור ב-16 באפריל 2021. האלבום זכה במעמד של "כסף" מאיגוד תעשיית ההקלטות הבריטי.

==דיסקוגריפה==
===אלבומי אולפן===
* 2010: If You Wait
* 2017: Truth Is a Beautiful Thing
* 2021: Californian Soil
* 2024: The Greatest Love

===מיני-אלבומים===
* 2013: Metal & Dust

== קישורים חיצוניים ==

* 

קטגוריה:להקות פופ בריטיות
תקציב המדינה (גרמניה)

ספר התקציב הפדרלי לשנת [[1989 (2 כרכים), בהשוואה לתקציב הפדרלי של שנת 1949]] 
התקציב הפדרלי של גרמניה התקציב השנתי של הסכומים שיוקצבו למשרדי הקבינט של גרמניה לשנת פעילות. התקציב לשנת 2021 הוא כ-370 מיליארד יורו. 

== מטרת התקציב ==
המטרה העיקרית של התקציב היא ליצור סקירה כללית של ההכנסות וההוצאות של המדינה לשנה היוצאת או השנים הבאות. מכיוון שהתקציב מבוסס על הוצאות העבר, הוא בסך הכל חיזוי של העתיד שיכול להוביל לגירעונות תקציביים בלתי צפויים ככל שנת הכספים מתקדמת. בטווח הקצר, גירעונות כאלה ממומנים בדרך כלל על ידי הלוואת כסף שהובילה לחוב משמעותי לטווח ארוך של הקבינט של גרמניה.

== תהליך קביעת התקציב ==
התקציב עובר בבונדסטאג כנספח של תקציב שנתי או דו-שנתי. ההכנסות וההוצאות מופרדות על ידי משרדים וגופים מנהליים אחרים.

== הנחיות התקציב ==
הנחיות ספציפיות שנקבעו בחוק מסדירות את יצירת התקציב. באופן ספציפי, אלה הם:

# שלמות: התקציב חייב לכלול את כל מקרי ההכנסות וההוצאות בנפרד.
# בהירות: התקציב חייב להיות מאורגן לפי קווי משרד ותפקוד.
# אחדות: התקציב חייב לכלול את כל ההכנסות וההוצאות.
# דיוק: יש להעריך את ההכנסות וההוצאות על סמך שווי שוק הוגן בפועל או ערכים צפויים. כדי למנוע מניפולציות, הערכות כאלה נערכות על ידי גוף רשמי נפרד.
# מועד התקציב: יש לחוקק את התקציב לפני תחילת שנת הכספים. אם אין תקציב לשנת הכספים הנוכחית, התקציב הקודם ממשיך בתוקף כתקציב המשכי.
# ספציפיות: יש להגדיר את ההוצאות לתחום מסוים, בזמן מסוים וברמה מסוימת.
# פרסום: כל הדיונים על התקציב אמורים להתקיים בבונדסטאג, וכן התקציב הסופי שבו חוקים זמינים ונגישים לציבור. עם זאת, הוצאות מסוימות עשויות להיות מסווגות עם הגבלות מתאימות למי יכול לגשת למידע עליהן.

== ראו גם ==
* תקציב המדינה
* תקציב המדינה (ישראל)

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גרמניה: כלכלה
קטגוריה:תקצוב
קרחון מיל

קרחון מיל (באנגלית: Mill Glacier) הוא קרחון יובלי, באזור חוף דופק של שטח חסות רוס שבאנטארקטיקה.

הקרחון זורם לכיוון צפון-מערב, בין רכס דומיניון לבין רכס סאפורטרז.

קרחון מיל נשפך אל קרחון בירדמור.

רוחבו של הקרחון 18.52 קילומטרים.

== היסטוריה ==
=== גילוי הקרחון ===

הקרחון התגלה על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907 – 1909 בפיקודו של ארנסט שקלטון.

=== מקור השם ===

הקרחון נקרא על שמו של יו רוברט מיל (Hugh Robert Mill), גאוגרף ומטאורולוג סקוטי, והיסטוריון של אנטארקטיקה.

== לקריאה נוספת ==

<div class="mw-content-ltr">• G. W. Grindley (1963), [https://www.tandfonline.com/doi/pdf/10.1080/00288306.1963.10422067 The Geology of the Queen Alexandra Range, Beardmore Glacier, Ross dependency, Antarctica;; with notes on the correlation of Gondwana sequences], New Zealand Journal of Geology and Geophysics, 6:3, 307-347, DOI: 10.1080/00288306.1963.10422067</div>

== קישורים חיצוניים ==
* [https://web.archive.org/web/20210602233604/https://geonames.usgs.gov/apex/f?p=gnispq:5:::NO::P5_ANTAR_ID:10006 קרחון מיל] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21141 קרחון מיל] באתר הגאזט האנטארקטי של ממשלת ניו זילנד

== הערות שוליים ==

מיל
קינסיולוגיה יישומית

קינסיולוגיה יישומית היא פסאודו-מדע שאינו קשור למדע הקינסיולוגיה. מייסדה הוא הכירופרקט ג'ורג' ג'יי גודהרט שטען שניתן לאבחן ואף לטפל במחלות שונות באמצעות השרירים, בהן אלרגיות, אסתמה וסרטן. מחקרים שנעשו בנושא הראו שאין ביכולת קינסיולוגים ישומיים לאבחן או לטפל באף מחלה, מחקר אחד אף הראה ש"יעילות הקינסיולוגיה היישומית אינה עולה על היעילות של ניחוש רנדומאלי".<ref></ref>

גודהרט טוען כי גילה דפוס של חלשות שרירים אצל חולים שונים, והצליח להסביר דפוסים אלו אחרי שנים של מחקר. הוא טוען ששרירים נחלשים באופן מיידי כאשר הגוף חשוף לגירוי מזיק, והם מתחזקים בנוכחות חומר טיפולי.
ומכך הסיק שקיים קשר בין עיוות תנועה ומצב בריאות כללי לבין היחלשות שריר, כמו גם שהגורמים להיחלשות השרירים הם התוצאה של לחצים שונים המשפיעים על מערכת העצבים של הגוף ועל איבריו. בנוסף טען, גורמים נוספים להיחלשות השרירים יכולים להיות: מחסור בוויטמינים, רגישויות למזון, טפילים, רעלים וכימיקלים.
מאוחר יותר טען כי שיטתו יעילה גם לאבחון וטיפול בבעיות נפשיות, טענה שאף היא אינה מגובה מחקרית.
ההליך מבוסס על ההנחה שהגוף אינו רמאי כמו המוח המודע והוא נותן הערכה אמיתית יותר מהמוח שמספר את הסיפור שאנו רוצים להאמין בו. הגוף ייתן תשובות לדברים שהם מתחת לפני השטח מבלי להיות מושפע ממשאלת לב או מניפולציה חברתית.

==דרכי אבחון==
===השיטה הקלאסית===

הנבדק עומד או יושב זקוף. מותח יד ישר לפנים או ישר הצידה. המאבחן מבקש מהנבדק להתנגד בתגובה לאמירה או לשאלה שהוא שואל. לאחר כל שאלה המאבחן לוחץ על הזרוע לכיוון מטה, אם הזרוע נשארת יציבה המשמעות היא שהשריר חזק והתשובה היא אמת. אם הזרוע יורדת כלפי מטה, סימן שהשריר נחלש והתשובה היא אינה אמת.
השאלות חייבות להיות מדויקות וממוקדות, שאלה ישירה שהתשובה עליה חד-משמעית, כן או לא.

===שיטת עשה זאת בעצמך===

ביד החלשה של הנבדק (לימנים שמאל ולשמאלים ימין), להפגיש את האגודל והקמיצה וליצור עיגול, כאשר ציפורן הקמיצה נוגעת בכרית האגודל. עם היד השנייה יוצרים עיגול בתוך העיגול של היד החלשה מהאגודל והאצבע. אם העיגול נותר שלם, התשובה חיובית. אם עיגול האגודל והקמיצה התפרק, התשובה היא שלילית.

== קישורים חיצוניים ==
* [https://skepdic.com/braingym.html קינסיולוגיה חינוכית], במילון הספקנים 

==הערות שוליים==

קטגוריה:רפואה אלטרנטיבית
קטגוריה:פסיכותרפיה פסאודו-מדעית
קטגוריה:אבחון פסאודו-מדעי
הקבינט הראשון של מרקל

קבינט מרקל הראשון הוא הקבינט ה-20 של הרפובליקה הפדרלית של גרמניה, הוא הושבע ב-22 בנובמבר 2005, והפסיק לכהן עם הקמת הקבינט השני של מרקל שהושבע ב-28 באוקטובר 2009.

== הרכב הקבינט ==
{| class="wikitable" style="text-align:center;" align="center width="
|+הקבינט הראשון של מרקל <small>22 בנובמבר 2005 – 27 באוקטובר 2009</small>
!משרד
!דיוקן
!שם
! colspan="2" |סיעה
!כהונה
|-
|90x90 פיקסלים
קנצלר גרמניה
|103x103 פיקסלים
|אנגלה מרקל
| rowspan="1" style="background:#000000" |
|CDU
|
|-
| rowspan="2" |90x90 פיקסלים
סגן הקנצלר
|110x110 פיקסלים
|פרנץ מונטפרינג
| rowspan="6" style="background:#EB001F" |
|SPD
|
|-
|96x96 פיקסלים
|פרנק-ואלטר שטיינמאייר
|SPD
|
|-
|90x90 פיקסלים
משרד החוץ הפדרלי
|96x96 פיקסלים
|פרנק-ואלטר שטיינמאייר
|SPD
|
|-
| rowspan="2" |90x90 פיקסלים
משרד העבודה והרווחה הפדרלי
|110x110 פיקסלים
|פרנץ מונטפרינג
|SPD
|
|-
|99x99 פיקסלים
|אולף שולץ
|SPD
|
|-
|90x90 פיקסלים
המשרד הפדרלי לאיכות הסביבה,

שמירת הטבע, הבנייה והבטיחות הגרעינית
|112x112 פיקסלים
|זיגמר גבריאל
|SPD
|
|-
| rowspan="2" |90x90 פיקסלים
משרד הכלכלה והטכנולוגיה הפדרלי
|78x78 פיקסלים
|מייקל גלוס
| rowspan="2" style="background:#008AC5" |
|CSU
|
|-
|90x90 פיקסלים
|קרל-תיאודור צו גוטנברג
|CSU
|
|-
|90x90 פיקסלים
משרד ההגנה הפדרלי
|105x105 פיקסלים
|פרנץ יוזף יונג
| rowspan="5" style="background:#000000" |
|CDU
|
|-
|90x90 פיקסלים

המשרד הפדרלי לענייני משפחה,

אזרחים ותיקים, נשים ונוער
|87x87 פיקסלים
|אורסולה פון דר ליין
|CDU
|
|-
|המשרד הפדרלי לעניינים

מיוחדים

90x90 פיקסלים

וראש לשכת הקנצלר
|108x108 פיקסלים
|תומאס דה מייזייר
|CDU
|
|-
|90x90 פיקסלים
משרד הפנים הפדרלי
|88x88 פיקסלים
|וולפגנג שויבלה
|CDU
|
|-
|90x90 פיקסלים

משרד החינוך והמחקר הפדרלי
|99x99 פיקסלים
|אנט שאבן
|CDU
|
|-
|90x90 פיקסלים

משרד הבריאות הפדרלי
|89x89 פיקסלים
|אולה שמידט
| rowspan="1" style="background:#EB001F" |
|SPD
|
|-
| rowspan="2" |90x90 פיקסלים

משרד המזון והחקלאות הפדרלי
|105x105 פיקסלים
|הורסט זהופר
| rowspan="2" style="background:#008AC5" |
|CSU
|
|-
|97x97 פיקסלים
|אילזה אייגנר
|CSU
|
|-
|70x70 פיקסלים
משרד האוצר הפדרלי
|107x107 פיקסלים
|פיר שטיינבריק
| rowspan="4" style="background:#EB001F" |
|SPD
|
|-
|90x90 פיקסלים

משרד התחבורה והתשתיות הדיגיטליות הפדרלי
|90x90 פיקסלים
|וולפגנג טיפנזי
|SPD
|
|-
|90x90 פיקסלים

המשרד הפדרלי לשיתוף פעולה כלכלי
|70x70 פיקסלים
|היידמרי ויצ'ורק-זאול
|SPD
|
|-
|90x90 פיקסלים
משרד המשפטים הפדרלי
|105x105 פיקסלים
|בריגיטה ציפריס
|SPD
|
|}

== קישורים חיצוניים ==

קטגוריה:ממשלת גרמניה
קטגוריה:אנגלה מרקל
הספירה לאחור (סרט, 2022)

הספירה לאחור (באנגלית: Moonfall) הוא סרט מותחן אסונות פעולה מדע בדיוני<ref></ref> שנכתב ובוים על ידי רולנד אמריך. מככבים בו האלי ברי, פטריק וילסון, ג'ון בראדלי, צ'רלי פלאמר, מייקל פניה ודונלד סאת'רלנד.

הוא יצא לאקרנים ב־4 בפברואר 2022 על ידי Lionsgate.
== תקציר העלילה ==
כוח מסתורי מפיל את הירח ממסלולו סביב כדור הארץ ושולח אותו למסלול התנגשות עם החיים כפי שאנו מכירים אותם. שבועות ספורים לפני כן והעולם על סף השמדה, מנהלת נאס"א והאסטרונאוטית לשעבר ג'ו פאולר (האלי ברי) משוכנעת שיש לה את המפתח להצלה, אבל רק אסטרונאוט אחד מעברה, בריאן הארפר (פטריק וילסון) ותאורטיקן הקונספירציה קיי.סי. האוזמן (ג'ון בראדלי) מאמינים לה. הגיבורים הבלתי סבירים האלה יעלו למשימה אחרונה בלתי אפשרית לחלל, וישאירו מאחוריהם את כל מי שהם אוהבים, רק כדי לגלות שהירח שלנו הוא לא מה שאנחנו חושבים שהוא.

== שחקנים ודמויות ==
* האלי ברי — ג'ו פאולר
* פטריק וילסון — בריאן הארפר
* ג'ון בראדלי — קיי.סי. האוזמן
* מייקל פניה — טום לופז
* צ'ארלי פלאמר — סוני הארפר
* קלי יו — מישל
* דונלד סאת'רלנד — הולדנפילד
* אים איקוואקור — דאג דייווידסון
* קרולינה ברצ'ק — ברנדה לופז
* מקסים רוי — קפטן גבריאלה אוקלייר
* סטיבן בוגארט — אלברט האצ'ינגס
* עזריאל דלמן — סוני צ'יילד
== הפקה ==
במאי 2019 הוכרז כי רולנד אמריך כותב ומביים את הסרט, עם תקציב שנקבע על 140 מיליון דולר, מה שהופך אותו לאחד הסרטים העצמאיים היקרים ביותר אי פעם.<ref name="May2019"></ref>Lionsgate רכשה את זכויות ההפצה האמריקאיות של הסרט, ו-AGC International רכשה את זכויות ההפצה הבינלאומיות.<ref></ref>

במאי 2020, ג'וש גד<ref name="thr"></ref> והאלי ברי לוהקו,<ref name="thr0"></ref> עם פטריק וילסון וצ'ארלי פלאמר שהצטרפו ביוני.<ref></ref> באוקטובר לוהקו סטנלי טוצ'י, ג'ון בראדלי, דונלד סאתרלנד ואימה איקוואקור, כאשר בראדלי החליף את גאד עקב התנגשות עם לוח הזמנים שלו.<ref></ref> הצילומים החלו במונטריאול באוקטובר 2020, <ref></ref> לאחר שתוכננו בעבר לתחילת האביב. <ref></ref> <ref></ref> מייקל פניה, קרולינה בארטצ'ק, מקסים רוי וסטיבן בוגארט נוספו בינואר 2021, כאשר פניה החליף את טוצ'י בתפקידו עקב מגבלות הקורונה שמנעו מטוצ'י להצטרף להפקה.<ref>[https://deadline.com/2021/01/michael-pena-roland-emmerichs-moonfall-carolina-bartczak-maxim-roy-stephen-bogaert-lionsgate-1234671913/ Michael Peña Replaces Stanley Tucci In Roland Emmerich’s ‘Moonfall’, Carolina Bartczak, Maxim Roy & Stephen Bogaert Also Join Lionsgate Sci-Fi Epic]</ref>
== קישורים חיצוניים ==
* 

==הערות שוליים==

קטגוריה:סרטים באנגלית
קטגוריה:סרטים סיניים
קטגוריה:סרטים בריטיים
קטגוריה:סרטים אמריקאיים
קטגוריה:סרטים אפוקליפטיים
קטגוריה:סרטי 2022
קטגוריה:סרטי מדע בדיוני אמריקאיים
קטגוריה:סרטי מדע בדיוני מ-2022
דמיטרי ביקוב

דמיטרי לבוביץ' ביקוב (ברוסית: Дмитрий Львович Быков; נולד ב-20 בדצמבר 1967) הוא סופר, משורר ופובליציסט רוסי ממוצא יהודי, מבקר ספרות, מגיש רדיו וטלוויזיה, עיתונאי, מורה לספרות, מבקר קולנוע. הוגה דעות ופעיל פוליטי המתנגד להנהגה הרוסית המודרנית, בפרט לנשיא רוסיה ולדימיר פוטין.

==ביוגרפיה==
נולד במוסקבה בשם דמיטרי זילברטרוד. אביו, לב זילברטרוד, היה רופא אף אוזן גרון ואמו, נטליה ביקוב - מורה ללשון וספרות רוסית. שני הוריו היו יהודים. הוריו התגרשו כשדמיטרי היה תינוק. כשגדל - החליף את שם משפחתו מזילברטרוד לביקוב, שם משפחתה של אימו. 

דמיטרי ביקוב רואה בעצמו רוסי (למרות מוצאו היהודי) ואף הוטבל לנצרות אורתודוקסית. 

ביקוב הוא ביוגרף של בוריס פסטרנק, מקסים גורקי, ולדימיר מיאקובסקי, ובולאט אוקוג'אבה<ref>https://readrussia.org/writers/writer/dmitry-bykov</ref>.

ביקוב סירב פעמיים להזמנה אישית לפגישה של אנשי תרבות עם ולדימיר פוטין - ב-7 באוקטובר 2009, ו-29 באפריל 2011<ref>https://www.bbc.com/russian/russia/2011/04/110429_putin_bykov_efremov</ref>.

דמיטרי ביקוב הוא אנטי-סטליניסט נחרץ<ref>http://dmibykov.ru/bio</ref>.

ב-29 ביולי 2022 פורסם שמשרד המשפטים של רוסיה הכניס את ביקוב לרשימה של "סוכנים זרים" בתקשורת ההמונים<ref>https://www.bbc.com/russian/news-61758085</ref>.

==קישורים חיצוניים==

* [http://dmibykov.ru/#rec92484419 אתר על דמיטרי ביקוב]

==הערות שוליים==

קטגוריה:סופרים רוסים
קטגוריה:משוררים רוסים
קטגוריה:יהודים רוסים
קטגוריה:רוסים שנולדו ב-1967
קטגוריה:זוכי פרס בולשאיה קניגה
האוכל דג ביום דג ניצל מדג

ממוזער
כל האוכל דג ביום דג ניצל מדג הוא פתגם שמעודד אכילת דג בשבת, לפי ההסבר: מי שיאכל דג ביום ד"ג כלומר, ביום שבת שהוא היום השביעי (ד"ג בגימטריה שבע), יינצל מד"ג שהוא ראשי תיבות של דין גיהנום.

יש שפירשו שניצל מד"ג הוא ראשי תיבות של מדורי גיהנום, ויש שכתבו שהכוונה ניצל מדין גלגול.

המפרשים שהכוונה שאכילת דגים מצילה מגלגול הסתמכו על דברי הרב חיים פלאג'י, שכתב בשם ספר גדי מקולס (דף ח:) שמי שלא אוכל דגים בשבת חוזר בגלגול.

== מקור ==
האזכור הראשון לאמרה הוא בספרו של רבי יעקב רקח "שלחן לחם הפנים" (סימן רמב):

מקור נוסף הוא בספר ברוך אברהם מאת רבי ברוך אברהם מני (בנו של רבי אליהו מני), אשר הביא אף הוא פתגם זה:
 יש שהוסיפו שהאוכל דג גם "זוכה לדג", היינו לסעודת הלוייתן.

=== בשם חז"ל ===
מקובל בציבור לייחס אמרה זו לחז"ל, על אף שהיא לא הוזכרה לא בגמרא, לא במדרש, ולא במקום אחר.

לדוגמה, כך כתבו הרב מרדכי סגרון בספרו "דברי מרדכי" (אמור), הרב דוד חנניה פינטו בספרו "פחד דוד" (דרשה לשבת הגדול), הרב יעקב נחמני בספרו "מעט דבש" (עמ' רכא), הרב ניסים דיין בספרו "פירות ביכורים" (עמ' לב) ועוד. כך גם במספר אתרים.

== המתנגדים לאמרה ==
הרב יוסף משאש התבטא באופן נחרץ נגד המנהג:

== קישורים חיצוניים ==
* [http://forum.otzar.org/viewtopic.php?f=7&t=4890 כל האוכל דג ביום דג ניצל מדג] דיון בפורום אוצר החכמה
* [https://tora-forum.co.il/viewtopic.php?t=1817#p17336 מקור לאמרה האוכל דג ביום דג] דיון בפורום לתורה
* 
*[http://din.org.il/2012/03/19/כל-האוכל-דג-ביום-דגאכילת-דגים-בשבת/ אכילת דגים בשבת], באתר דין.

== הערות שוליים ==

קטגוריה:שבת
קטגוריה:סעודות שבת
קטגוריה:מאכלי שבת
קטגוריה:ביטויים
קטגוריה:אכילת דגים
יחסי גאורגיה–מולדובה

יחסי גאורגיה–מולדובה הם היחסים בין גאורגיה לבין רפובליקת מולדובה, אשר כוננו באופן רשמי ב-25 ביוני 1992.

== סקירה כללית ==
שתי המדינות טוענות לבעלות על אזורים בדלניים הנתמכים על ידי רוסיה (אבחזיה ודרום אוסטיה בגאורגיה, טרנסניסטריה במולדובה) וסבלו ממלחמות כגורם לסכסוכים איתם. בנוסף, תעמולה רוסית קיימת בשתי המדינות בשנת 2006 הוטל חרם רוסי על יין משתי המדינות, למרות הפופולריות שלהם במדינות וחשיבות הסחר של גאורגיה ומולדובה עם רוסיה.

גאורגיה אינה תומכת בעצמאות טרנסניסטריה. בשנת 2018, שר המדינה לפיוס ושוויון אזרחי של גאורגיה, קטבן ציחלשווילי, נפגש עם סגן ראש ממשלת מולדובה ועם השר לשילוב מחדש של השטחים הכבושים באופן זמני של אוקראינה וביקר באזור הביטחון של טרנסניסטריה, תיאר את מולדובה כ"מדינה ידידה שלנו" וגינה את פעולותיה של רוסיה בגאורגיה, מולדובה ואוקראינה, שגם לה יש שטחים תחת כיבוש רוסי (חצי האי קרים, דונצק ולוהנסק).

מנגד, ב-2008, בעקבות הכרזות העצמאות של אבחזיה ודרום אוסטיה, הצהיר משרד החוץ של מולדובה אנדריי סטראטאן שמולדובה לא תכיר בעצמאותן. הדבר אושר מחדש בשנת 2020 על ידי נשיא מולדובה איגור דודון. יתר על כן, בשנת 2015, מולדובה אסרה על פקידים אבחזים ודרום אוסטיים להיכנס למדינה למשך 10 שנים כתוצאה מהשתתפותם בהפגנות בטירספול שחגגו את יום השנה ה-25 להכרזת העצמאות של טרנסניסטריה.<ref></ref>

גאורגיה ומולדובה, יחד עם אוקראינה, הן חלק משלישיית ההתאחדות, שהוקמה בשנת 2021 על ידי מדינות אלו לצורך אינטגרציה הדוקה יותר עם האיחוד האירופי. מדינות אלו ואזרבייג'ן הן גם חלק מארגון GUAM לדמוקרטיה ופיתוח כלכלי.<ref></ref>

==ראו גם==
* יחסי גאורגיה–רוסיה
* יחסי מולדובה–רוסיה

==קישורים חיצוניים==

== הערות שוליים ==
טויוטה אייגו X

טויוטה אייגו X (באנגלית: Toyota Aygo X) היא מכונית מיני קומפקטית במרכב קרוסאובר, בעלת חמישה מקומות ישיבה, שמיוצרת על ידי טויוטה משנת 2021. היא נחשפה ב-5 בנובמבר 2021<ref></ref><ref></ref>, לאחר שהוצגה כמכונית קונספט ב-17 במרץ 2021<ref></ref>. היא מחליפה את טויוטה אייגו וכעת כבר לא מיוצרת במשותף עם פיג'ו וסיטרואן<ref></ref>.

== עיצוב ==
העיצוב מבוסס על הטויוטה יאריס החדשה<ref></ref>, אך משלב אלמנטים רבים שלא נראו ברכבי טויוטה עד כה. לעומת הטויוטה אייגו, האייגו X ארוכה, רחבה וגבוהה יותר עקב הפיכת הדגם לקרוסאובר.

== מפרט טכני ==
נכון ל-2021 היא משווקת עם מנוע אחד<ref></ref>.
* מנוע בנזין I3 צילינדרים בנפח 1.0 ליטר המספק 72 כ"ס ומומנט מרבי של 9.5 קג"מ. תיבת הילוכים ידנית בעלת חמישה הילוכים או תיבת הילוכים רציפה. התאוצה מ-0 ל-100 קמ"ש אורכת 15.6 שניות והמהירות המרבית עומדת על 158 קמ"ש בתיבת ההילוכים הידנית ו-151 קמ"ש בתיבת ההילוכים הרציפה. צריכת הדלק המשולבת עומדת על 21.3 ק"מ לליטר בתקן WLTP.

== קישורים חיצוניים ==

* 
* 

== הערות שוליים ==

אייגו X
קטגוריה:מכוניות מיני
קטגוריה:קרוסאובר
קטגוריה:רכבי שטח קטנים
קטגוריה:כלי רכב המיוצרים בצ'כיה
קטגוריה:דגמי מכוניות שהושקו ב-2021
ואדי אל-באטן

ואדי אל-באטן (בעברית: وادي الباطن) הוא ואדי שזורם בערב הסעודית, עיראק, וכווית. אורכו של הוואדי הוא 72 ק"מ. הוואדי משמש, מאז 1913, כגבול כווית–עיראק.<ref>[http://www.britannica.com/place/Wadi-Al-Batin Wadi Al-Bāṭin] .</ref>

מניפה הסחף, שאינה פעילה כעת, משתרעת לכיוון צפון-מזרח מהעיר חפר אל-באטן, ערב הסעודית ומכסה חלקים מכווית ודרום-מערב עיראק.<ref></ref>

הוואדי משמש כמשולש גבולות בין ערב הסעודית, עיראק וכווית. ב-1922–1983, הוא שימש כנקודת הגבול המזרחית של האזור הנייטרלי בין עיראק וערב הסעודית.

בפברואר 1991, בזמן מלחמת המפרץ, התרחש באזור קרב ואדי אל-באטן .

יש המאמינים כי הוואדי הוא הנהר המקראי פישון.<ref>Carol A. Hill,[http://www.asa3.org/ASA/PSCF/2000/PSCF3-00Hill.html The ] Garden of Eden<span>:A Modern Landscape</span>.</ref>

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:כווית: גאוגרפיה
קטגוריה:ערב הסעודית: גאוגרפיה
קטגוריה:עיראק: גאוגרפיה
קטגוריה:נהרות גבול
בלמונט קמלי

פיליפ בלמונט קמלי (באנגלית: Belmont Cameli; נולד ב-1 במרץ 1998) הוא דוגמן ושחקן אמריקאי.

==ביוגרפיה==
בלמונט נולד וגדל בנייפרוויל, אילינוי. בתיכון שיחק פוטבול. משפחתו ממוצא איטלקי ושם המשפחה היה בלמונדו. עם הגעתם לארצות הברית שינו את שמם לבלמונט והוא שמו האמצעי שהפך לשם הבמה שלו. אביו ג'וזף נפטר בפיתאומיות בשנת 2016. לבלמונט שני אחים.

==קריירה==
בלמונט החל לדגמן בנעוריו. בין היתר הופיע בקמפיין לחברת האופנה אברקרומבי אנד פיץ'. הופעתו הראשונה על מסך הטלוויזיה הגיעה בשנת 2018 בפרק של הסדרה "אימפריה".

בשנת 2019 שיחק בסרט הטלוויזיה "The Husband" בערוץ לייפטיים.
בשנת 2020 לוהק לתפקיד ראשי בסדרת הטלוויזיה "הצלצול הגואל" מבית שירות הסטרימינג Peacock; המהווה המשך ישיר לסדרת הטלוויזיה "הצלצול הגואל" (1989–1993). בסדרה הוא גילם את ג'יימי ספאנו, קפטן קבוצת הכדורגל בייסייד.

בשנת 2020 שיחק קמלי בסרט הדרמה-קומי "Most Guys Are Losers".

בשנת 2021 לוהק לתפקיד בסרט הקולנוע "בלילות הקיץ". הסרט מבוסס על ספר באותו שם מאת שרה דסן. הסרט הוקרן לראשונה בנטפליקס במאי 2022. בשנת 2023 הופיע בסדרת הטלוויזיה "Based on a True Story". 

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2020
|Most Guys Are Losers
|טרבור
|
|-
|2022
|בלילות הקיץ
|איליי
|
|-
|2024
|Alto Knights
|פרנקי
|
|}

=== טלוויזיה ===
{| class="wikitable"
|+
|-
! שנה !! סדרה !! תפקיד !! הערות
|-
| 2018 || אימפריה|| בחור חמוד || פרק: "Love All, Trust a Few"
|-
| 2019 ||The Husband
| מרקוס || סרט טלוויזיה של Lifetime
|-
| 2020-2021 || הצלצול הגואל|| ג'יימי ספאנו || תפקיד ראשי (2 עונות); 20 פרקים
|-
|2023
|Based on a True Story
|מייסון
|
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים ממוצא איטלקי
קטגוריה:אמריקאים שנולדו ב-1998
יחסי בנגלדש–הולנד

ראש ממשלת בנגלדש [[הסינה ואזד (מימין) נפגשת עם שרת החוץ ההולנדית סיגריד קאך בדאקה, 2018]]
יחסי בנגלדש–הולנד הם היחסים הבילטרליים בין הרפובליקה העממית של בנגלדש לבין הולנד.

==היסטוריה==
===לפני 1971===
משנת 1615 ואילך, חברת הודו המזרחית ההולנדית סחרה עם הבנגלים באימפריה המוגולית. הם הקימו מסחר הודעות בדאקה ובערים נוספות. לאחר חיסול החברה, הפכה בנגל אז למושבה של ממלכת הולנד עד 1825, אז היא נמסרה לבריטים על פי האמנה האנגלו-הולנדית מ-1824.

===לאחר 1971===
בנגלדש והולנד יצרו יחסים דיפלומטיים ב-1971 לאחר עצמאותה של בנגלדש. הולנד תמכה בבנגלדש ואף העניקה סיוע פיננסי וטכני לפרויקטים של משאבי מים וניהול חופים בבנגלדש. לבנגלדש יש שגרירות בהאג. להולנד יש שגרירות בדאקה.

==יחסים כלכליים==
היצוא הגדול ביותר של בנגלדש להולנד הוא טקסטיל עם נתח של 85% מסך היצוא. מצרך היצוא הבא בגודלו הוא מזון קפוא. בשנת 2016 ארגנה לשכת המסחר והתעשייה ההולנדית את תערוכת ה-Dutch-Bangla EXPO 2016 באמסטרדם. הולנד היא אחד המקורות הגדולים ביותר להשקעות זרות בבנגלדש. בבנגלדש פועלות 70 חברות הולנדיות.

==ראו גם==
* יחסי החוץ של הולנד

==קישורים חיצוניים==

* [http://bangladeshembassy.nl/bangladesh-netherlands-bilateral-relations/ יחסי בנגלדש – הולנד] באתר משרד החוץ הבנגלי

==הערות שוליים==
Souls (סדרת משחקים)

Souls היא סדרת משחקי הרפתקה ממוחשבים מסוג פעולה-תפקידים שפותחה על ידי חברת FromSoftware. עד לשנת 2020 הסדרה נמכרה ב-28.7 מיליון העתקים.

המשחק הראשון בסדרה היה Demon's Souls ששוחרר בשנת 2009 לפלייסטיישן 3. במהלך המשחק, השחקן צריך ללמוד את הסביבה של ממכלת בולטריה תוך לחימה עם אויבים שונים. המשחק קיבל ביקורת חיובית ושלילית עבור רמת הקושי הגבוה שלה. מספר שנים היה ניתן לשלב במהלך המשחק שחקנים נוספים, אופציה זו נסגרה בשנת 2018. באותה שנה שוחררה גרסה מעודכנת של המשחק Dark Souls: Remastered.

בשנת 2011 שוחרר משחק Dark Souls. תחילה הוא שוחרר ל"פלייסטיישן 3" ובהמשך ל-Xbox 360. המשחק השלישי בסדרה Dark Souls II שוחרר בשנת 2014. בשנת 2016 שוחרר Dark Souls III. המשחק זכה להצלחה גדולה ועד לשנת 2020 נמכרו 10 מיליון העתקים.

משחקי הסדרה זכו במספר פרסים לרבות "משחק השנה" מ-GameSpot. חלק מהמבקרים כללו אותה ברשימות "משחק הטוב בכל הזמנים".

בשנת 2020 שוחרר רימייק Demon’s Souls שפותח על ידי Bluepoint Games עבור פלייסטיישן 5.

בטקס פרסי "ג'ויסטיק הזהב" לשנת 2021 זכה מהשחק הראשון בסדרת "Dark Souls" בפרס "המשחק האולטימטיבי של כל הזמנים" בקטגוריית בחירת הקהל.
==הערות שוליים==

קטגוריה:משחקי פעולה-תפקידים
קטגוריה:משחקי וידאו משנת 2009
קטגוריה:משחקי וידאו משנת 2011
קטגוריה:משחקי וידאו משנת 2014
קטגוריה:משחקי וידאו משנת 2016
קטגוריה:משחקי וידאו משנת 2018
קטגוריה:סדרות משחקי וידאו
קטגוריה:משחקי פלייסטיישן 3
קטגוריה:משחקי פלייסטיישן 4
קטגוריה:משחקי Xbox 360